|  |  |
| --- | --- |
|  |  |

|  |
| --- |
|  |

EMCDDA GADA ZIŅOJUMS PAR JAUNĀKAJĀM TENDENCĒM

ES narkotiku centrs publicē “Eiropas 2014. gada ziņojumu par narkotikām”

(LISABONA, 24.04.2014.) **ES Narkotiku centrs (EMCDDA)** savu gada pārskatu par stāvokli narkotiku jomā Eiropā sniegs 27. maijā daudzvalodu multivides informācijas paketes veidā, kurā galvenā uzmanība tiks pievērsta pašlaik strauji mainīgajai narkotiku problēmai.

Paketē nozīmīgākais ir ***“Eiropas 2014. gada ziņojums par narkotikām — tendences un aktualitātes”*** (pieejams drukātā veidā un tiešsaistē 23 valodās), kurā apkopotas jaunākās tendences 28 ES dalībvalstīs, Turcijā un Norvēģijā. Šajā augsta līmeņa analīzē tiek pētīti šādi jautājumi: narkotiku piedāvājums, narkotiku lietošana un ar narkotikām saistītas problēmas, veselības un sociālās aprūpes sistēmas reakcija uz narkotiku izraisītām problēmām, narkotiku apkarošanas politika.

Ziņojumam tiks pievienota interaktīva analīze tiešsaistē **“Perspektīvas narkotiku jomā”** (*Perspectives on drugs/PODs*), kurā sniegts plašāks ieskats par sešiem aktuāliem jautājumiem (tostarp par kaņepju tirgiem Eiropā un ārstēšanu no narkotiku atkarības ar interneta starpniecību). Informācijas pakete ietvers **Eiropas ziņojumu par narkotikām: dati un statistika** (*European Drug Report: Data and statistics*) un **valstu pārskatus** (*Country overviews*), sniedzot valsts līmeņa datus un analīzi.

Planšetdatoriem paredzētā versija, tostarp interaktīvās kartes un grafiki, būs pieejama angļu valodā. Tiks piedāvāts arī audiovizuālais materiāls.

Papildu informāciju skatiet tīmekļa vietnē [www.emcdda.europa.eu/edr2014](http://www.emcdda.europa.eu/edr2014)

|  |
| --- |
| * **Publicēšanas datums:** otrdiena, 2014. gada 27. maijs
* **Laiks:** plkst. 10.00 pēc Rietumeiropas laika (Lisabonā) (plkst. 11.00 pēc Centrāleiropas laika)
* **Preses konferences norises vieta:** *EMCDDA*, *Cais do Sodré*, 1249-289, Lisabona
* **Intervijas:** *EMCDDA* pārstāvji būs sastopami publicēšanas dienā Lisabonā, lai atbildētu uz žurnālistu jautājumiem. Visās Eiropas valstīs *Reitox* tīkla valstu koordinācijas centros darbinieki atbildēs uz jautājumiem, kuri ir specifiski konkrētajā valstī (plašāka informācija par intervijām ir pieejama iepriekš minētajā vietnē).
* **Sociālie plašsaziņas līdzekļi:** [twitter.com/emcdda](http://twitter.com/emcdda) • [www.facebook.com/emcdda](http://www.facebook.com/emcdda)
* **Abonējiet mūsu *RSS* plūsmu:** [www.emcdda.europa.eu/rss](http://www.emcdda.europa.eu/rss)
 |